Ракушечное газ конденсат кен орны — Қазақстан Энциклопедиясы
"Ракушечное газ конденсат кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Ракушечное газ конденсат кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Ракушечное газ конденсат кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 378
TEXT: Қазақстан Энциклопедиясы Ракушечное газ конденсат кен орны - Оңтүстік Маңғыстау ойысымының - Бақалтасты антиклин блогындағы газ конденсат кен орны. Маңғыстау облысында, 1973 жылы ашылған. Кен орнынды сыйыстушы құрылым өнімді ортаңғы горизонттың беті бойынша өлшемдері 5, 5 x4 км амплитудасы 30 м келген күмбез тәрізді көтерілім. Триас шөгінділерінде құрылым тектоникалық бұзылыстар арқылы күрделіленіп, Солтүстік және Солтүстік Ракушечное блоктарына бөлінген. Тереңдеген сайын құрылымның амплитудасы күрт өседі. Солтүстік Ракушечное блогында екі жатыны, Солтүстік блогында бір жатыны бар триастың оленек жікқабаты мен ортаңғы юраның байос жікқабаты шөгінділерінің өнімділігі анықталды. Қанығу сипатына қарай триас таужыныстарындағы жатындар газконденсатты, ортаңғы юранікі газды. Қор қоймасының типіне қарай жатындар Солтүстік Ракушечное блогында қойнауқаттық күмбездік, тектоникалық тұрғыдан қалқаланған, Солтүстік блокта қойнауқаттық күмбездік. Кеуекті доломиттерден және жарықшақты әктастардан құралған оленек жікқабатының өнімді шөгінділерінде кеуектілігі 14%, өтімділігі 0, 007 мкм 2 кеуекті-жарықшақты және жарықшақты жинауыштар белінеді. Жатындардың биіктігі 153-157 м. Солтүстік Ракушечное блогындағы А жатынының өнімді қалыңдығы 7, 5 м-ді, газға қаныққан қалыңдығы 7, 2 м-ді, ал Солтүстік блокта, тиісінше, 5, 0 және 3, 4 м-ді құрайды. Газға қанығу дәрежесі 67% Б жатыны үшін газға қаныққан қалыңдық 20, 2 м, газға қанығу дәрежесі 85%. Юра горизонтының жатыны үшін кеуектілігі 14%, өтімділігі 0, 015 мкм 2 құмтастан құралған жинауыштар тән. Жатынның биіктігі 21 м. Тиімді қалыңдығы 9, 8 м, газға қаныққан қалыңдығы 4, 4 м. Солтүстік Ракушечное блогының А және Б жатындарындағы бастапқы қойнауқаттық қысым 40 МПа, температура 156°С. Солтүстік блоктың А жатынында, тиісінше, 43, 2 МПа және 163°С. Блоктардағы газ бен конденсаттың шығымдары, тиісінше, 17 мың-92 мың м 3/тәу-ке және 60 мың -205 мың м 3/тәу-ке дейін өзгереді. Тығыздығы 798 кг/м 3 конденсаттағы парафин мөлшері 22, 8%-ға жетеді. Триас жатындарының еркін газ құрамы жағынан ауыр, этанұстаушы. Газ құрамында 68, 1-71, 5% этан, 24-30% ауыр көмірсутектер, 2% азот, 0, 6-0, 8% көмірқышқыл газы бар. Конденсаттың мөлшері 786 г/м 3-ге жетеді. Юра горизонтының газы 81, 25% метаннан, 16% ауыр көмірсутектерден, 2, 7% азоттан тұрады. Бастапқы қойнауқаттық қысым 29, 7 МПа, температура 127°С. Газдың шығымы 46, 4 мың м 3/тәу, тұрақты қойнауқаттық суларының тығыздығы 1034 кг/м 3, минералдылығы 56, 6 г/л, құрамында йод, бром, бор бар. юх горизонты суларының айрықша ерекшелігі болып жоғарғы минералдылығы мен бромның кондициялық мөлшері саналады. А және Б жатындарының режимі серпінді газсуарынды. Кен орны 1981 жылдан бері игерілуде. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
